ต้องการร้องเรียนถึงการปฏิบัติตัวของเจ้าหน้าที่งานรักษาความสะอาดชำนาญงานจากสำนักงานเขตลาดพร้าว 

ช่วงบ่ายสองครึ่งถึงบ่ายสามของวันที่5มกรา เข้าไปติดต่อฝ่ายรายได้ที่สำนักงานเขตลาดพร้าว เพื่อสอบถามถึงการจะเปลี่ยนที่ดินรกร้างเป็นที่ดินการเกษตรกรรม พี่เจ้าหน้าที่ที่ชื่อเสาวลักษณ์ ที่อยู่ในฝ่ายนี้ให้คำตอบ คำแนะนำอย่างดี พูดจาดี เต็มใจช่วยเหลืออย่างมาก ทางดิฉันก็ได้ปรึกษาต่อ พอดีข้างๆที่ดินเป็นเหมือนเป็นชุมชนคนเก็บขยะ แล้วเค้าก็ได้มีการโยนขยะเข้ามาในที่ดินบ้าง เอารถซาเล้งมาจอดบ้าง หรือมีสิ่งของหรือแม้แต่ตัวบ้านกินเข้ามาในพื้นที่ถนนหลวง ก็เลยปรึกษาพี่ที่ฝ่ายรายได้ว่า ถ้าเป็นแบบนี้สามารถยื่นเรื่องได้ที่ฝ่ายไหนให้ช่วยเข้าไปจัดการ ตักเตือนหรือไกล่เกลี่ยได้บ้าง ทางพี่เสาวลักษณ์ก็แนะนำว่าให้ลองไปยื่นเรื่องที่ฝ่ายรักษาฯ ในเรื่องของการเคลียร์พื้นที่ เจรจา ไกลเกลี่ย ดูค่ะ ส่วนเรื่องของการรุกล้ำพื้นที่ ไปที่ฝ่ายปกครองค่ะ ดิฉันกับคุณแม่ก็เลยไปที่ฝ่ายรักษาก่อน เพราะเมื่อหกปีที่แล้วคุณแม่ก็เคยมาเเจ้ง ทางฝ่ายรักษาก็ส่งพี่ๆเจ้าหน้าที่ไปเคลียร์พื้นที่พร้อมปักป้าย ขึงไวนิลที่มีเขียนว่า ห้ามทิ้งขยะ ฝ่าฝืนมีโทษปรับ 2000 ซึ่งทำไว้ให้อย่างดีมาก แต่ผ่านไปไม่นาน ป้ายก็โดนกรีด ที่ก็โดนรุกล้ำ วางของ แยกขยะ ทิ้งขยะ ในที่ดินของดิฉันอยู่ดี ครั้งนี้ดิฉันก็เลยไปหาฝ่ายรักษา เช่นเดิม ตามคำแนะนำจากเจ้าหน้าที่ฝ่ายรายได้ ก็อธิบายให้พี่เจ้าหน้าที่ระดับล่างฟังก่อน พี่เค้าก็แจ้งว่าให้เขียนคำร้องไว้ก่อน เดี๋ยวจะไปคุยกับหัวหน้าให้ค่ะ แล้วก็บอกเพิ่มมาว่าถ้าต้องเก็บขยะในพื้นที่ส่วนตัวจะมีต้องเสียค่าใช้จ่าย 700 บาท อันนี้ดิฉันก็ไม่ได้อะไร แต่ด้วยความสงสัยเลยตั้งคำถามไปว่า แม้แต่จะเป็นขยะที่เกิดจากการรุกล้ำจากพื้นที่ข้างเคียงใช่มั้ยคะ พี่เจ้าหน้าที่ดูเหมือนไม่แน่ใจเลยไปถาม เจ้าหน้าที่ระดับที่สูงกว่า คือคุณประไพพิศ อ่องสุข เจ้าหน้าที่งานรักษาความสะอาดชำนาญงาน เมื่ออธิบายและเปิดรูปในกูเกิ้ลแมพให้ดู เจ้าหน้าที่ท่านนี้กลับพูดถามมาว่า "อ่อ จะปลูกมะม่วงเลี่ยงภาษีหรอ" ซึ่งดิฉันก็เริ่มรู้สึกไม่ค่อยดีในคำถามที่ถามกลับมา เพราะไม่ว่าทางดิฉันจะถมดิน จะสร้างบ้าน จะปลูกกล้วย จะปลูกมะม่วงให้คุณลุงบ้านหลังที่ติดกัน แล้วมันมีผลอย่างไรกับหน้าที่ของเจ้าหน้าที่ฝ่ายรักษา และพอเราอธิบายต่อทางเจ้าหน้าที่ก็ตอบกลับมาว่า ทางเราไม่มีนโยบายไปเก็บขยะในพื้นที่ส่วนบุคคลค่ะ แล้วเราก็ไม่มีคนไปกั้นรั้ว ปักป้ายอะไรแบบนั้น ตอบด้วยท่าทางขอไปที เหมือนบอกปัด และที่นี้คุณแม่ดิฉันก็ถามถึง "แล้วทางถนนหลวง ที่มีขยะมากองๆจนล้นออกมาที่ถนน ก็ไม่มีคนไปจัดการหรอคะ" เจ้าหน้าที่ประไพพิศก็ตอบว่า ถ้าเป็นขยะก็ต้องให้เทศกิจไปดูค่ะ ไม่เกี่ยวกับทางเรา ทางเราไม่มีคนไปทำ คุณก็ต้องดูด้วยว่าใครเป็นคนทิ้ง แล้วก็มีบางประโยคที่เจ้าหน้าที่ท่านนี้ พูดว่า ในที่ดิน มีขยะก็ไปหาจ้างคนมาขน มาจัดการ ถ้าดูแลที่ไม่ได้ ไม่ได้อยู่ก็มีขยะแบบนี้แหละ ทางเราไม่มีหน้าที่ไปช่วยอะไรในส่วนนี้ ทางฝ่ายรายได้ เขาเห็นอะไรเกี่ยวกับขยะก็แนะนำมาทางฝ่ายรักษาหมดแหละค่ะ

ซึ่งด้วยคำพูดและเนื้อหา ประกอบกับท่าทางและสีหน้า จากเจ้าหน้าที่ระดับหัวหน้าท่านนี้ ทำให้ดิฉันและคุณแม่รู้สึกผิดหวังกับการให้บริการจากทางภาครัฐ
เหมือนจากการที่ประชาชนมาขอความช่วยเหลือ ขอคำแนะนำ หรือแนวทางใดๆ กลับกลายได้รับการปฏิบัติที่เหมือนโดนเหยียดแบบนี้ ทางดิฉันและคุณแม่คิดว่าการพูดจาจากทางเจ้าหน้าที่รัฐมันไม่เหมาะสมที่จะเป็นแบบนี้

จึงลงไปทางประชาสัมพันธ์เพราะต้องการพบหัวหน้าหรือบุคคลที่มีตำแหน่งสูงกว่าเจ้าหน้าที่คนนี้ ทางฝ่ายทะเบียนก็โทรถามหาหัวหน้าฝ่ายรักษาให้ ได้รับสารมาว่ากำลังกลับอยู่ อยู่ตรงเรียบด่วนแล้ว ใกล้ถึงแล้ว ดิฉันและคุณแม่ก็เลยนั่งรอตั้งแต่ 15:55 จนถึง 16:20 ผ่านมา 25 นาที ก็ยังไม่มา ทางดิฉันและคุณแม่เลยตัดสินใจกลับ และมาแจ้งผ่านทางฟองดูว์แทน

ฝากเรื่องไว้หน่อยค่ะ เจ้าหน้าที่รัฐที่ควรจะเป็นที่พึ่งของประชาชนได้ หรือให้คำแนะนำที่ดีได้ ไม่ควรใช้คำพูดหรือท่าทางมาเหยียด บอกปัด ว่ากล่าว กันแบบนี้ ทั้งๆที่เป็นงานบริการ

ดิฉันและคุณแม่จะรอฟังว่าจะดำเนินการอย่างไรบ้าง รบกวนแจ้งให้ทราบด้วยนะคะ

ขอบคุณค่ะ